
REFERAT DE APROBARE A  PROIECTULUI DE HOTĂRÂRE
Sectiunea 1 
Titlul proiectului de hotărâre
Proiectul de hotărâre privind mandatarea reprezentantului Municipiului Timișoara în Adunarea Generală a Acționarilor AQUATIM S.A. pentru declanșarea procedurii de selecție a membrilor Consiliului de Administraţie al AQUATIM S.A. și implementarea rezultatului 
conform OUG nr. 109/2011 și actului constitutiv

Sectiunea a 2 - a 
Motivul emiterii proiectului de hotărâre
	
Având în vedere adresa AQUATIM S.A. înregistrată cu nr. SC2022-17537/13.07.2022 se solicită mandatarea reprezentantului Municipiului Timișoara în Adunarea Generală a Acționarilor la AQUATIM S.A. referitor la declanșarea procedurii de selecție a membrilor Consiliului de Administrație.
În temeiul art. 3 lit. c) din HG 722/2016, potrivit art. 64^4 din OUG 109/2011 şi art. V din Legea nr. 111/2016, declanşarea procedurii de selecţie a membrilor consiliului începe, în cazul societăţilor la care statul sau o unitate administrativ-teritorială deţine capital majoritar sau deţine controlul, la data hotărârii adunării generale a acţionarilor, convocată la cererea acţionarului-stat sau unitate administrativ-teritorială, prin care se aprobă declanşarea procedurii de selecţie a noilor membri ai consiliului.
Având în vedere art. 121 din Legea nr. 31/1990 privind societățile, republicată, acționarii reprezentând întreg capitalul social vor putea, dacă nici unul dintre ei nu se opune, să țină o adunare generală și să ia orice hotărâre de competența adunării, fără respectarea formalităților cerute pentru convocarea ei.
În conformitate cu prevederile art. 125 din Legea nr. 31/1990 privind societățile, republicată, acţionarii pot participa şi vota în adunarea generală prin reprezentare, în baza unei împuterniciri acordate pentru respectiva adunare generală.
În temeiul art. 129 alin. (2) lit. a)  din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.
Potrivit prevederilor art. 129 alin (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.
Concluzionând, apreciem că este oportună iniţierea unui proiect de hotărâre hotărâre privind mandatarea reprezentantului Municipiului Timișoara în Adunarea Generală a Acționarilor AQUATIM S.A. pentru declanșarea procedurii de selecție a membrilor Consiliului de Administraţie al AQUATIM S.A. și implementarea rezultatului conform OUG nr. 109/2011 și actului constitutiv.



      Primar,							Director Economic,
 Dominic Fritz						  	   Steliana Stanciu

